นายกรัฐมนตรี ตรวจเยี่ยมโครงการทางหลวงพิเศษระหว่างเมืองบางใหญ่-กาญจนบุรี มอบค่าเวนคืนที่ดินประชาชน
นายกรัฐมนตรี ตรวจเยี่ยมโครงการทางหลวงพิเศษระหว่างเมืองบางใหญ่-กาญจนบุรี มอบค่าเวนคืนที่ดินประชาชนพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมพร้อมด้วยนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข นายศักดิ์สยาม ชิดชอบ รัฐมนตรีว่าการกระทรวงคมนาคม นายทรงศักดิ์ ทองศรี รัฐมนตรีช่วยว่าการกระทรวงคมนาคม ตรวจเยี่ยมโครงการก่อสร้างทางหลวงพิเศษระหว่างเมือง สายบางใหญ่ – กาญจนบุรี ตอน 14 ตำบลโพร่งมะเดื่อ จังหวัดนครปฐม ระยะทางรวม 96 กิโลเมตร เพื่อเชื่อมต่อระหว่างกรุงเทพมหานครและปริมณฑลกับภาคตะวันตก ซึ่งจะช่วยเพิ่มขีดความสามารถในการคมนาคมขนส่งและโลจิสติกส์ให้เป็นไปอย่างสะดวก รวดเร็ว เป็นส่วนสำคัญในการพัฒนาเศรษฐกิจและคุณภาพชีวิตของประชาชนพร้อมกันนี้ นายกรัฐมนตรี เป็นประธานมอบเงินค่าเวนคืนที่ดินเพื่อเยียวยาประชาชนผู้ได้รับผลกระทบจากการเวนคืนในโครงการก่อสร้างทางหลวงพิเศษระหว่างเมืองฯ จำนวนทั้งสิ้น 10 ราย วงเงิน 99.91 ล้านบาท และกรมทางหลวงจะทยอยจ่ายค่าเวนคืนให้แล้วเสร็จในเดือนธันวาคม 2562นายกรัฐมนตรี ย้ำว่า การจ่ายค่าเวนคืนที่ดินต้องเป็นไปอย่างรวดเร็ว เพื่อให้การก่อสร้างโครงการเป็นไปตามกำหนดเวลา เพื่อเป็นการสร้างประโยชน์ให้กับประชาชนในพื้นที่และเป็นการกระจายงบประมาณอย่างทั่วถึง ตลอดจนบรรเทาปัญหาจราจรที่ติดขัด เพราะปริมาณรถในประเทศเพิ่มขึ้น แต่ทั้งนี้รัฐบาลคำนึงถึงการจัดเก็บค่าผ่านทาง เพื่อไม่ให้กระทบต่อประชาชนที่มีรายได้แตกต่างกัน